b'\n_START_ARTICLE_\nAlfa (s\xc3\xb5udmine)\n_START_PARAGRAPH_\nAlfa (ka ALFA) on Eestis toimuv rahvusvaheline sises\xc3\xb5udev\xc3\xb5istlus; \xc3\xbchtlasi suurim sises\xc3\xb5udev\xc3\xb5istlus Baltimaades._NEWLINE_V\xc3\xb5istlusel tuleb s\xc3\xb5udetrena\xc5\xbe\xc3\xb6\xc3\xb6ril Concept2 l\xc3\xa4bida 1 km._NEWLINE_Esimesed Eestis aset leidnud v\xc3\xb5istlused s\xc3\xb5udeergomeetritel Concept2 toimusid 1993. aasta l\xc3\xb5pus. Osalejaid oli 54. Aastatega on Alfa v\xc3\xb5istlusel osalejate arv kasvanud poole tuhandeni. Lisaks s\xc3\xb5udjatele v\xc3\xb5tavad aktiivselt v\xc3\xb5istlustest osa ka harrastajad, teiste spordialade esindajad, poliitikategelased, firmad, kooli\xc3\xb5pilased, kaitsev\xc3\xa4e ja p\xc3\xa4\xc3\xa4steteenistuse esindajad.'